සමෘද්ධි සහනාධාර

ප්‍රතිලාභීන් තෝරා ගැනිම

· 2017 වර්ෂයේ ජනවාරි මස සිට සමෘද්ධි ප්‍රතිලාභ ලැබීමට හිමිකම් ලබන්නේ පෙර වර්ෂයේ දෙසැම්බර් මස 31 දිනට සුදුසුකම් සම්පුර්ණ කරනු ලබන සහනාධාරලාභීන් පමණී
පුජ්‍ය පක්ෂය
· ස්ථිර ආදායම් මාර්ගයක් නොමැති හා වෙනත් රජයේ ආධාරයක් නොලබන         විහාරස්ථාන/පිරිවෙන්වාසි භික්ෂුන් වහන්සේලා/මෙහෙණින් වහන්සේලා හා දසසිල් මාතාවන්/අන්‍ය ආගමික පුජකතුමන්ලා/කන්‍යා සොහොයුරියන්ද තනි පුද්ගලයන්සේ සලකා සහනාධාර ලබාදීමේදි කටයුතු කරනු ලැබේ.පුජ්‍ය පක්ෂය සඳහා ලබාදිය යුතු සහනාධාර වටිනාකම වන්නේ තනි පුද්ගලයන්ට හිමි රු.1500/= සහනාධාරයයි.
· පුජ්‍ය පක්ෂය යන්න සඳහන්  සියලුම  දෙනාම  මෙතෙක්  සමෘද්ධි  දීමනාව ලබාගත් රජයේ ලියා පදිංචි  පුජ්‍ය/ආගමික ආයතනම විය යුතුය.

· වයස අවුරුදු 18ටඅඩු පුජ්‍ය පක්ෂයට හිමි සහනාධාර මුදල සෘජුවම එම ආයතනවල නිත්‍යානුකූල භාරකරුවන්ගේ ගිණුම්වලට බැර කොට ගෙවිම් කරනු ලැබේ.  

වැඩිහිටි නිවාස/ළමා නිවාස/ආබාධිත නිවාස

· පරිවාස හා ළමාරක්ෂණ දෙපාර්තමේන්තුවේ හා සමාජසේවා දෙපාර්තමේන්තුවේ ලියාපදිංචිය    ලබා ඇති ප්‍රමාණවත් ආදායම් මාර්ගයක් නොමැති හා වෙනත් රජයේ ප්‍රමාණවත් ආධාරයක් නොලබන ඉහත සඳහන් නිවාසවල නේවාසිකව සිටින අයෙකු තනි පුද්ගලයන් ලෙස සලකා සහනාධාර ලබා දීමේදි කටයුතු කරනු ලැබේ.එම ආයතන සඳහා ලබාදිය යුතු සහනාධාර වටිනාකම වන්නේද තනි පුද්ගලයන්ට හිමි රු.1500/=සහනාධාරයයි.

සහනාධාර සශෝධනය

· මාසිකව පහත ‍සිදුවීම් හේතුවෙන් සිදුවන ප්‍රතිලාභීන්ගේ සංශෝධනයන් සිදුකර සහනාධාර වටිනාකම සංශෝධනය කළ යුතුය. 
· යම්කිසි පවුලක සාමාජිකයෙකු මියයාම
· විවාහ වී පවුලෙන් ඉවත්වීම/පැමිණිම
· දරු උපතක් සිදුවීම
· මාරුවීම් (වසම/ප්‍රාදේශීය ලේකම් කෙට්ඨාශය/දිස්ත්‍රික්කය)


· පවුලේ ගෘහමුලිකයා මියගියවිට එම සහනාධාර පවුලේ නව ගෘහමුලිකයාගේ(කාලත්‍රයාගේ)නමින් හෝ ප්‍රාදේශීය ලේකම් විසින් සුදුසු යැයි අනුමත කරන අයෙකු නමින් ගිණුමක් විවෘත කර අදාල ‍ ගෙවිම් කිරිමට කටයුතු කරනු ලැබේ.

සමෘද්ධි මුද්දර ආශ්‍රිත පරිපාලනය
සමෘද්ධි සහනාධාර නිකුත් කිරිම,සංශෝධන,මාරු වී පැමිණීම සම්බන්ධ සියලු බලතල පැවැරී ඇත්තේ  ප්‍රාදේශීය ලේකම්,සහකාර ප්‍රාදේශීය ලේකම් වෙත වන අතර ඊට සම්බන්ධ අනෙකුත් නිළධාරින් ලෙස මුලස්ථාන සමෘද්ධි  කළමණාකරු,කලාප කළමණාකරු,වසම්භාර දිවිනැගුම සංවර්ධන නිළධාරි හා විෂය ලිපිකරු වේ.


සමෘද්ධි සමාජ ආරක්ෂණ ගෙවිම් සම්බන්ධ පරිපාලන කටයුතු
· සිදුවිම සිදු වී දින 14 තුල ලැබි ඇද්දැයි පරික්ෂා කිරිම හා නියමිත කාලය තුල කාර්යාලයට ඉදිරිපත් කිරිම. 
· අදාල ලියකියවිලි ඉදිරිපත් කර ඇද්දැයි බැලීම හා නියමිත දිනට ලේඛණ කිරිම. 
· විෂය ලිපිකරු පරික්ෂා කිරිම. 
· මුලස්ථාන කළමණාකරුගේ නිර්දේශය. 
· ගෙවිම් වලට අදාල ලිපි නිර්දේශය හා අනුමැතිය ලබා ගැනිම. 
· චෙක්පත් භාරදිමේ ලේඛණය ලබාගත් අයගේ අත්සන හා දිනය ලබා ගැනිම. 
සමෘද්ධි සමාජ ආරක්ෂණ ප්‍රතිලාභ
	සිදුවීම
	ප්‍රතිලාභ මුදල

	දරු උපත් සඳහා             
	රු. 7500.00

	විවාහ සඳහා                  
	රු. 7500.00

	රෝගයක් සඳහා දිනකට
(එක් අයකුට උපරිම දින 30ක් සඳහා පමණී)          
	රු.   250.00

	මරණයක් සඳහා            
	රු 15000.00



· සමාජ ආරක්ෂණ ප්‍රතිලාභ ලබා ගැනීම සඳහා ප්‍රතිලාභියා විසින් ඉදිරිපත් කළ යුතු 
    ලිපිලේඛන 
දරු උපතකදී :
· අයදුම් පත්‍රය
· ඉල්ලීම් ලිපිය
· උප්පැන්න සහතිකය
· දෙමව්පියන්ගේ විවාහ සහතිකය
· ඥාතිත්වය තහවුරුවට සහතිකයක්


රෝගයකදී :
· අයදුම් පත්‍රය
· ඉල්ලීම් ලිපිය
· රෝග  විනිශ්චය කාඩ්පත

විවාහයකදී :
· අයදුම් පත්‍රය
· ඉල්ලීම් ලිපිය
· විවාහ සහතිකය
· විවාහකරුගේ උප්පැන්නය
[bookmark: _GoBack]
මරණයකදී 
· අයදුම් පත්‍රය
· ඉල්ලීම් ලිපිය
· මරණ සහතිකය
· ඥාතිත්වය තහවුරුවට සහතිකයක්

මීට අමතරව නම වෙනස්විමකදී සාමදාන විනිසුරුගේ සහතිකය 
සිප් දොර ශිෂ්‍යත්ව

· වසරකට සමෘද්ධි ප්‍රතිලාභ පවුල් වලින් තෝරාගත්  අ.පො.සා.පෙළ සමත් සිසුන් 17 දෙනෙක් සම්මුඛ පරීක්ෂණයක් මගින් තෝරා ගන්නා අතර  ඔවුන්ට මසකට රු.1500.00 බැගින් වසර දෙකක් අධ්‍යාපන කටයුතු සදහා ශිෂ්‍යාධාර ලබා දෙයි.

නිවාස ලොතරැයිය ආශ්‍රිත පරිපාලන කටයුතු.

· නිවාස ලොතරැයි දිනුම් ඇඳිම මාසකට වතාවක් ප්‍රධාන කාර්යාලය මගින් සිදු කරන ලබයි.
· ජයග්‍රාහකයෙකුට රුපියල් 200000/= (ලක්ෂ දෙකක්) පිරිනමනු ලැබේ.

· දිනුම් ඇඳිමෙන් තෝරාගත් ජයග්‍රාහකයින්ගේ නම් ලිඛිතව සමෘද්ධි මුලස්ථාන කර්යාලයට  දැනුම් දෙනු ලැබේ.                                 

· පසුව සමෘද්ධි මුලස්ථාන කළමණාකරු  වසම්භාර සමෘද්ධි නිලධාරියා මගින් ඔහුගෙන් රහස්‍ය සමික්ෂණ වාර්තාවක් ලබා ගැනිමට කටයුතු කරනු ලැබේ.

· වසම්භාර සමෘද්ධි සංවර්ධන නිලධාරියා විසින් ප්‍රතිලාභියාගෙන් ලබා ගන්නා අදාල රහස්‍ය සමික්ෂණ වාර්තාව කලාප කළමණාකරුගේ නිර්දේශය සහිතව මුලස්ථාන සමෘද්ධි කාර්යාලයේ අදාල විෂය ලිපිකරුට භාරදිය යුතුය.


· විෂය ලිපිකරු විසින් සමෘද්ධි මුලස්ථාන කළමණාකරුගේ නිර්දේශය සහිතව ප්‍රාදේශීය ලේකම්ගේ අනුමැතියට යොමු කරනු ලැබේ.   

· විෂය ලිපිකරු විසින් දිස්ත්‍රික් සමෘද්ධි අධ්‍යක්ෂගේ අනුමැතිය සඳහා අදාල වාර්තාව ලියා පදිංචි තැපැලෙන් 
යොමු කරයි. 

· දිස්ත්‍රික් සමෘද්ධි  කාර්යාලයෙන් සමෘද්ධි මුලස්ථාන කාර්යාලයට චෙක්පත ලැබුණු පසු අදාල ප්‍රතිලාභියාට දැනුම් දි ඔහු ජ‍යග්‍රහණය කරන ලද මුදල වියදම් කළයුතු ආකාරය පිළිබඳ උපදෙස් ලබා දි ඔහුගේ අදාල ව්‍යාපෘතියට චෙක්පත ලබා දෙයි.

· නිවාස ලොතරැයි ජයග්‍රාහකයෙකුට ඔහුගේ ජයග්‍රාහක මුදල ආකාර කිහිපයකට වියදම් කිරිම සඳහා අවසර ඇත.

01. තමාට අයත් නිවස අලුත් වැඩියා කිරිම
02. ඉඩමක් හෝ නිවසක් මිලදි ගැනිම
03. ජිවනෝපාය ව්‍යාපෘතියක් සඳහා යොමු කිරිම


ව්‍යාපෘති පරිපාලන කටයුතු

· ඉලක්ක ප්‍රතිලාභින් හදුනා ගැනීම හා යෝජිත ව්‍යාපෘති හදුනා ගැනිම. 
· අදාල ව්‍යාපෘති යෝජනා අනුමැතියට යැවීම හා අනුමත කිරිම. 
· ප්‍රතිලාභින් වෙත ප්‍රතිපාදන ලබාදීම අනුමත ‍ලේඛණ පරිදි ඇස්තමේන්තු සකස් කිරිම/ව්‍යාපෘතිය  ක්‍රියාත්මක කිරිම. 
· ව්‍යාපෘතිය පිළිබඳ පසුවිපරම. 

සමෘද්ධි ව්‍යාපෘති අංශය මගින් ප්‍රතිලාභීන්ට ලබා දෙන ව්‍යාපෘති හා සේවාවන්
ආදායම් උත්පාදන ව්‍යාපෘති
· සත්ව පාලනය:- සත්ව පාලනය සදහා කුකුල් පැටවුන්,එළුවන් ,කිරි ගවයින් ලබා දෙන අතර ගව මඩු,කුකුල් කොටු,එළු කොටු,  ඉදි කිරීම සදහා ආධාර ලබා දෙනු ලබයි.
· කෘෂි කර්මාන්තය:- කෘෂි කර්මාන්තය සදහා අවශ්‍ය බීජ හා රෝපණ ද්‍රව්‍ය මෙන්ම කෘෂි උපකරණ සදහා ආධාර ලබා දෙනු ලැබේ.
· කර්මාන්ත :- සුළු සහ මධ්‍යම ප්‍රමාණයේ කර්මාන්ත සදහා ආධාර ලබා දීම(උදා: වඩු කර්මාන්තය,බේකරි නිෂ්පාදනය වැනි )
· අලෙවි හා සේවා :-සිල්ලර වෙලදාම ,ජංගම වෙලදාම,වාහන අලුත් වැඩියාව වැනි ව්‍යාපෘති සදහා ආධාර ලබා දීම
· ව්‍යාපෘති අංශය මගින් ලබාදෙන සේවාවන්:-  සමෘද්ධි බැංකු සංගම් මගින් ප්‍රතිලාභියකුට රු.50000.00 කට වැඩි ණය මුදලක් ඉල්ලුම් කල විට එකී   ව්‍යාපෘතියේ ව්‍යපෘති වාර්ථා සකස් කිරිම හා  ව්‍යපෘතිය අධීක්ෂණය කිරීම.





මෙම ව්‍යපෘතිය සදහා ප්‍රතිලාභීන් තෝරා ගැනීමේ දී අනුගමනය කරනු ලබන නිර්නායක
· අඩු ආදායම් ලාභියකු විම
· සමෘද්ධි වැඩසටහනට සම්බන්ධ වීම.
· සමෘද්ධි බැංකු සාමාජිකයකු වීම
· ගම්මාන සමිති නිර්දේශය ලබා දීම. 


